sagorsarker/bangla-wikipedia huggingface dataset:
৪৭নং ওয়ার্ড, ঢাকা দক্ষিণ সিটি কর্পোরেশন

৪৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৩ নং ওয়ার্ড ছিল। ওয়ার্ড নং ৪৭ ঢাকা মহানগরের শ্যামপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন সাহানা আক্তার।
ওয়ার্ড নং ৪৭ ঢাকা মহানগরের লাল মোহন পোদ্দার লেন, পোস্তগোলা; ঢাকা কটন মিল্স, হরিচরণ রায় রোড (হোল্ডিং নং- ১৫-৪৮), বাহাদুরপুর লেন, গেন্ডারিয়া রাজউক প্লট ১ এবং ২, নবীন চন্দ্র গোম্বাসী রোড, ফরিদাবাদ লেন, বাংলাদেশ ব্যাংক কলোনী, ঢালকা নগর লেন (হোল্ডিং নং-৪৫-৭০) এলাকা নিয়ে গঠিত।
৪৮নং ওয়ার্ড, ঢাকা দক্ষিণ সিটি কর্পোরেশন

৪৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৪ নং ওয়ার্ড ছিল। ওয়ার্ড নং ৪৮ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ আকবর হোসেন ।
ওয়ার্ড নং ৪৮ ঢাকা মহানগরের সায়েদাবাদ, যাত্রাবাড়ী ১ ও ২ এলাকা নিয়ে গঠিত।
৪৯নং ওয়ার্ড, ঢাকা দক্ষিণ সিটি কর্পোরেশন

৪৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৫ নং ওয়ার্ড ছিল। ওয়ার্ড নং ৪৯ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন বাদল সরদার।
ওয়ার্ড নং ৪৯ ঢাকা মহানগরের ব্রাহ্মণ চিরন ও ধলপুর এলাকা নিয়ে গঠিত।
দ্য হিরো'স রিটার্ন

"দ্য হিরো'স রিটার্ন" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম "দ্য ফাইনাল কাট"-এর ৬ষ্ঠ ট্র্যাক।
গানটি "দ্য ফাইনাল কাট" অ্যালবামের অন্য একটি ট্র্যাকের সাথে পূর্ববর্তী "দ্য ওয়াল" (পরে "টিচার, টিচার" শিরোনামে) থেকে অ্যালবামে অন্তর্ভুক্তির জন্য প্রত্যাখ্যান হয়েছিল। গিটারবাদক ডেভিড গিলমোর গানের এই পুনর্ব্যবহারের বিরোধিতা করেছিলেন, তিনি মনে করেন, গান গুলি যদি "দ্য ওয়াল অ্যালবামের জন্য যথেষ্ট ভাল না হয় তবে এখন কেন যথেষ্ট ভাল?"
অ্যালবামের অন্যান্য ট্র্যাকগুলির মতো, "দ্য হিরো'স রিটার্ন" একটি যুদ্ধবিরোধী গান। গানটির লিরিক সম্পূর্ণরূপে "টিচার, টিচার" ডেমো সংস্করণ থেকে নতুন রূপে লেখা।
"দ্য ফাইনাল কাট" অ্যালবাম সংস্করণে ছিল না এমন অতিরিক্ত "দ্য হিরো'স রিটার্ন"-এর শ্লোক বি-সাইডে "নট নও জন" ট্র্যাকের বিপররীতে পুনরায় "দ্য হিরো'স রিটার্ন (অংশ ১ ও ২)" হিসাবে প্রকাশিত হয়। এছাড়াও, একককে এ-সাইড হিসেবে মুক্তি না দেওয়া সত্ত্বেও, "দ্য হিরো'স রিটার্ন" মার্কিন যুক্তরাষ্ট্রে বিলবোর্ড মেইনস্ট্রিম রক চার্টে #৩১তম স্থানে অবস্থান নিয়েছিল।
সাথে:
৫০নং ওয়ার্ড, ঢাকা দক্ষিণ সিটি কর্পোরেশন

৫০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৬ নং ওয়ার্ড ছিল। ওয়ার্ড নং ৫০ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৫ আসনের অন্তর্গত। এ ওয়ার্ডের বর্তমান কাউন্সিলর হলেন মাসুম মোল্লা।
ওয়ার্ড নং ৫০ ঢাকা মহানগরের পশ্চিম যাত্রাবাড়ী, এন্ড উত্তর-পশ্চিম যাত্রাবাড়ী, উত্তর যাত্রাবাড়ী, দক্ষিণ-পূর্ব যাত্রাবাড়ী, ওয়াপদা কলোনী, দক্ষিণ যাত্রাবাড়ী এলাকা নিয়ে গঠিত।
৫১নং ওয়ার্ড, ঢাকা দক্ষিণ সিটি কর্পোরেশন

৫১নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৭ নং ওয়ার্ড ছিল। ওয়ার্ড নং ৫১ ঢাকা মহানগরের যাত্রাবাড়ী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন কাজী হাবিবুর রহমান।
ওয়ার্ড নং ৫১ ঢাকা মহানগরের মীর হাজারীবাগ, ধোলাই পাড়, পাড় গেন্ডারিয়া এলাকা নিয়ে গঠিত।
৫২নং ওয়ার্ড, ঢাকা দক্ষিণ সিটি কর্পোরেশন

৫২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৮ নং ওয়ার্ড ছিল। ওয়ার্ড নং ৫২ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ রুহুল আমিন।
ওয়ার্ড নং ৫২ ঢাকা মহানগরের মুরাদপুর- ১ (হোল্ডিং নং- ১-৪৬), মুরাদপুর ২, ৩ এবং ৪ এলাকা নিয়ে গঠিত।
৫৩নং ওয়ার্ড, ঢাকা দক্ষিণ সিটি কর্পোরেশন

৫৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮৯ নং ওয়ার্ড ছিল। ওয়ার্ড নং ৫৩ ঢাকা মহানগরের কদমতলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন মীর হোসেন মীরু।
ওয়ার্ড নং ৫৩ ঢাকা মহানগরের পশ্চিম জুরাইন মুরাদপুর- ১ (হোল্ডিং নং- ১-৪৬) এলাকা নিয়ে গঠিত।
৫৪নং ওয়ার্ড, ঢাকা দক্ষিণ সিটি কর্পোরেশন

৫৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৯০ নং ওয়ার্ড ছিল। ওয়ার্ড নং ৫৪ ঢাকা মহানগরের শ্যামপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৪ আসনের অন্তর্গত। এ ওয়ার্ডের বর্তমান কাউন্সিলর হলেন মোঃ মাসুদ।
ওয়ার্ড নং ৫৪ ঢাকা মহানগরের করিম উল্লারবাগ, নতুন জুরাইন আলম বাগ, পশ্চিম জুরাইন (মাজার এলাকা সহ) এলাকা নিয়ে গঠিত।
৩৪নং ওয়ার্ড, ঢাকা উত্তর সিটি কর্পোরেশন

৩৪নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪৭ নং ওয়ার্ড ছিল। ওয়ার্ড নং ৩৪ ঢাকা মহানগরের মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন শেখ মোহাম্মদ হোসেন।
ওয়ার্ড নং ৩৪ ঢাকা মহানগরের পশ্চিম ধানমন্ডি, মাদার কেয়ার হাসপাতাল, সুলতানগঞ্জ, রায়ের বাজার পূর্ব, জাফরাবাদ, মেট্রো হাউজিং এলাকা নিয়ে গঠিত। এর আয়তন ১.৩৬২ বর্গকিলোমিটার।
আব্দুল আউয়াল (দ্ব্যর্থতা নিরসন)

আব্দুল আউয়াল দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-
আব্দুল আউয়াল (রংপুরের রাজনীতিবিদ)

আব্দুল আউয়াল বাংলাদেশের রংপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-৯ আসনের সংসদ সদস্য ছিলেন।
আব্দুল আউয়াল রংপুর জেলায় জন্মগ্রহণ করেন।
আব্দুল আউয়াল মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-৯ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
নিকে কর্নেচকি

নিকে কর্নেচকি হলেন একজন ইহুদি এবং তিনি ইতালিতে জন্মগ্রহণ করেছেন।
নিকে কর্নেচকি ২০০০ খ্রিস্টাব্দে জুটি বাঁধেন ভেরেড বুসকিলার সঙ্গে এবং তাঁরা ইউরোপীয় চ্যাম্পিয়নশিপে অংশগ্রহণ করে ২০০১ খ্রিস্টাব্দে আয়ারল্যান্ডে যুগ্মভাবে একটা ব্রোঞ্জ পদক জিতেছিলেন। ২০০৪ খ্রিস্টাব্দে এই জুটি জার্মানিতে ইউরোপীয় চ্যাম্পিয়নশিপ এবং ক্রোয়েশিয়ার জাদারে ৪৭০ বিশ্ব চ্যাম্পিয়নশিপে দু-জায়গাতেই ব্রোঞ্জ পদক জিতেছিলেন।
তাঁরা ২০০৪ খ্রিস্টাব্দে গ্রিসের অ্যাথেন্সে অনুষ্ঠিত গ্রীষ্মকালীন অলিম্পিকসে ইসরায়েলের পক্ষে প্রতিযোগিতায় মহিলাদের ৪৭০ শ্রেণি টু-পার্সন ডিঙিতে অংশ নিয়েছিলেন এবং অষ্টাদশ স্থান অর্জন করেছিলেন। ইউরোপীয় চ্যাম্পিয়নশিপে ২০০৫ খ্রিস্টাব্দে তাঁরা রৌপ্যপদক জিতেছিলেন।
চিনের বেইজিংয়ে ২০০৮ গ্রীষ্মকালীন অলিম্পিকসে ইসরায়েলের হয়ে মহিলাদের ৪৭০ শ্রেণি টু-পার্সন ডিঙিতে অংশ নিয়েছিলেন এবং চতুর্থ স্থান প্রাপ্ত হয়েছিলেন।
নীরজ কুমার সিং

তিনি ২৪ আগস্ট ২০১৪ সালে জম্মু ও কাশ্মীরের কুপওয়ারাতে তল্লাশি অভিযানের নেতৃত্ব দেওয়ার সময়, সন্ত্রাসীদের তীব্র ফায়ারে আক্রান্ত হয়। তিনি একজন আহত সেনা সদস্যকে উদ্ধার করেন এবং একজন সন্ত্রাসীকে গুলি করে হত্যা করেছিলেন।
নায়েক নীরজ কুমার সিং উত্তর প্রদেশের বুলান্দশহর জেলার দেবরালা গ্রামের বাসিন্দা। তিনি ছিলেন শ্রী ওমবীর সিং এবং শ্রীমতী রাজসের পুত্র। তাঁর বাবা কৃষক ছিলেন। তাঁর আরও তিন ভাইবোন ছিল।
নীরজ কুমার সিং ভারতীয় সেনাবাহিনীতে রাজপুতনা রাইফেলসের ১৩ তম ব্যাটালিয়নে তালিকাভুক্ত হয়েছিলেন। তাঁর রেজিমেন্টে দায়িত্ব পালন করার পরে সন্ত্রাসবিরোধী অভিযানের জন্য তিনি রাষ্ট্রীয় রাইফেলসের ৫৭ তম ব্যাটালিয়নে দায়িত্বপ্রাপ্ত হয়েছিলেন।
He was awarded India's Highest Peacetime Gallantry Award- Ashoka Chakra on 26 January 2015, Republic Day. His award citation reads: 
তিনি তাঁর সামরিক জীবনকে পছন্দ করতেন। এমনকি তিনি চেয়েছিলেন যে তাঁর দুই পুত্র কুনাল এবং লাভপিতাও সেনা কর্মকর্তা হতে পারেন। নায়েক নীরজ কুমার তাঁর বাবা-মা, স্ত্রী পরমেশ্বরী এবং দুই ছেলে, কুনাল ও লাভপিতাকে রেখে গেছেন।
সামিয়া সাঈদ

সামিয়া সাঈদ চৌধুরী (সামিয়া সাঈদ নামে পরিচিত) একজন বাংলাদেশী মডেল ও অভিনেত্রী। তিনি ২০১২ সালে অনুষ্ঠিত বাংলাদেশের সর্বাধিক মর্যাদাপূর্ণ সৌন্দর্য প্রতিযোগিতা লাক্স-চ্যানেল আই সুপারস্টার শিরোপাধারী। ২০১২ সালে "ইনক্রিমেন্ট" টেলিভিশন নাটকের মাধ্যমে তিনি অভিনয় শুরু করেন। নূর ইমরান মিঠু পরিচালিত ২০১৮ সালের "কমলা রকেট" নাট্য চলচ্চিত্রের মাধ্যমে তিনি বড় পর্দায় অভিষেক ঘটান। চলচ্চত্রটি বাঙালি লেখক শাহাদুজ্জামানের "মৌলিক" ও "সাইপ্রাস" নামক দুটি ছোট গল্পের রূপান্তর।
সামিয়া সাঈদ চৌধুরী বাংলাদেশের কুমিল্লায় জন্মগ্রহণ করেন। তিনি সেন্ট ফ্রান্সিস জাভিয়ার্স গ্রিন হেরাল্ড আন্তর্জাতিক বিদ্যালয় থেকে ও লেভেল এবং অক্সফোর্ড ইন্টারন্যাশনাল স্কুল থেকে এ লেভেল সম্পন্ন করেছেন। সাঈদ ঢাকার নর্থ সাউথ বিশ্ববিদ্যালয় থেকে অর্থনীতি বিষয়ে অধ্যয়ন করেছেন।
২০১৬ সালে, খান আসিফুর রহমান আগুনের "টিন তারা" অ্যালবামের "একবারো কি ভেবেছে" গানের সঙ্গীত ভিডিওতে উপস্থিত হয়েছিলেন।
২০১৮ সালে, অডিশনের মাধ্য দিয়ে তিনি পরিচালক নূর ইমরান মিঠুর "কমলা রকেট" চলচ্চিত্রের জন্য নির্বাচিত হন। এই চলচ্চিত্রে তিনি দিশি চরিত্রে তৌকির আহমেদের সাথে অভিনয় করেন।
সাঈদ ২০১৮ সালের ১৮ এপ্রিলে আবু সাফাত চৌধুরীকে বিয়ে করেছেন। তাদের এক সন্তান রয়েছে।
৩৩নং ওয়ার্ড, ঢাকা উত্তর সিটি কর্পোরেশন

৩৩নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪৬ নং ওয়ার্ড ছিল। ওয়ার্ড নং ৩৩ ঢাকা মহানগরের মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন আসিফ আহমেদ।
ওয়ার্ড নং ৩৩ ঢাকা মহানগরের মোহাম্মদীয়া হাউজিং লিমিটেড, মোহাম্মদীয়া হাউজিং সোসাইটি, কাদেরাবাদ হাউজিং এস্টেট, কাটাসুর ,বাশবাড়ী, চানমিয়া হাউজিং ও চাঁদ হাউজিং, চাঁদ উদ্যান বছিলা, বছিলা রোড, নবীনগর হাউজিং, ঢাকা উদ্যান, ঢাকা উদ্যান, ঢাকা রিয়েল এস্টট, আলী এন্ড নুর রিয়েল এস্টেট, আরাম মডেল টাউন, বেড়ী বাঁধ,বছিলা মডেল টাউন, চন্দ্রিমা মডেল টাউন, বছিলা সিটি ডেভেলপার্স, সাতমসজিদ গৃহনির্মাণ সম্ববায় সমিতি লিঃ, জাপান গার্ডেন সিটি, বিজ্ঞবিভর হাউজিং, নবোদয় হাউজিং, ব্রাদার্স, ফিউচার টাউন, লতিফ রিয়েল এস্টেট, অনিন্দ হাউজিং, বাঁশ বাড়ি এলাকা নিয়ে গঠিত। এর আয়তন ৫.৫৯২ বর্গকিলোমিটার।
৩২নং ওয়ার্ড, ঢাকা উত্তর সিটি কর্পোরেশন

৩২নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪৫ নং ওয়ার্ড ছিল। ওয়ার্ড নং ৩২ ঢাকা মহানগরের মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন সৈয়দ হাসান নুর ইসলাম।
ওয়ার্ড নং ৩২ ঢাকা মহানগরের লালমাটিয়া ব্লক-এ, লালমাটিয়া ব্লক-বি, লালমাটিয়া ব্লক-সি, লালমাটিয়া ব্লক-ডি, লালমাটিয়া ব্লক-ই, লালমাটিয়া ব্লক -এফ, লালমাটিয়া ব্লক-জি, স্যার সৈয়দ রোড, হুমায়ন রোড, বাবর রোড, ইকবাল রোড, আওরঙ্গজেব রোড, খিলজী রোড, আসাদ এভিনিউ, মোঃপুর কলোনী , পিসিকালচার হাউজিং (ক বক্ল), গজনবী রোড, লালমাটিয়া হাউজিং এস্টেট নিউকলোনী এলাকা নিয়ে গঠিত। এর আয়তন ১.৫৬ বর্গকিলোমিটার।
৩১নং ওয়ার্ড, ঢাকা উত্তর সিটি কর্পোরেশন

৩১নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪৪ নং ওয়ার্ড ছিল। ওয়ার্ড নং ৩২ ঢাকা মহানগরের মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন শফিকুল ইসলাম।
ওয়ার্ড নং ৩১ ঢাকা মহানগরের আযম রোড, আসাদ এভিনিউ, রাজিয়া সুলতানা রোড়, তাজমহল রোড, শেরাশাহসুরী রোড, নুরজাহান রোড, জাকির হোসেন রোড, শাহাজাহান রোড, আওরঙ্গজেব রোড ও কাজী নজরুল ইসলাম রোড ব্লক-ই এলাকা নিয়ে গঠিত। এর আয়তন 
০.৬২৯ বর্গকিলোমিটার।
৩০নং ওয়ার্ড, ঢাকা উত্তর সিটি কর্পোরেশন

৩০নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪৩ নং ওয়ার্ড ছিল। ওয়ার্ড নং ৩০ ঢাকা মহানগরের আদাবর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কাশেম।
ওয়ার্ড নং ৩০ ঢাকা মহানগরের বায়তুল আমান হাউজিং, পিসিকালচার হাউজিং (খ বক্ল), নবোদয় হাউজিং, প্রমিন্যান্ট পান্থশালা হাউজিং, তুরাগ হাউাজিং, আক্কাছ হাউজিং, বেরীবাধ ইবনেসিনা হাউজিং, শ্যামলী হাউজিং, একতা হাউজিং, উত্তর আদাবর, মোহাম্মদপুর, ঢাকা হাউজিং, রফিক হাউজিং, মুনসুরাবাদ হাউজিং, সুনিবিড় হাউজিং, আলিফ হাউজিং, মফিজ হাউজিং, মেহেদী বাগ হাউজিং, ইউনিক হাউজিং, আদর্শ ছায়ানীড়, মোহাম্মদপুর হাউজিং, আদাবর ও সেকেরটেক এলাকা নিয়ে গঠিত। এর আয়তন ২.৩৮৩ বর্গকিলোমিটার।
আদাবর থানার ৩০ নং ওয়ার্ড ( সাবেক ৪৩) গঠিত হয় ২০০৬ সালে
২৯নং ওয়ার্ড, ঢাকা উত্তর সিটি কর্পোরেশন

২৯নং ওয়ার্ড হল ঢাকা উত্তর সিটি কর্পোরেশনের যা অঞ্চল-৫ এর অন্তর্গত, একটি প্রশাসনিক ওয়ার্ড ও নির্বাচনী এলাকা। এটি প্রাক্তন ঢাকা সিটি কর্পোরেশনর ৪২ নং ওয়ার্ড ছিল। ওয়ার্ড নং ২৯ ঢাকা মহানগর উত্তর এর মোহাম্মদপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অধীনস্ত। এ ওয়ার্ডের সাবেক কাউন্সিলর হলেন আলহাজ্ব মো: সলিমুল্লাহ সলু।
ওয়ার্ড নং ২৯ ঢাকা মহানগরের মোহাম্মদপুর ব্লক-সি, তাজমহল রোড ব্লক-এফ, শাহজাহান রোড, মেট্রো পলিটন হাউজিং,কো-অপারেটিভ হাউজিং সোসাইটি, ব্লক এফ-জহুরী মহল্লা এলাকা নিয়ে গঠিত। এর আয়তন ০.৭১২ বর্গকিলোমিটার।
ঢাকা উত্তর সিটি কর্পোরেশন ২৯ নভেম্বর ২০১১ সালে প্রতিষ্ঠিত হয়েছিল। ডিএনসিসি ২৯ নং ওর্য়াড ১ ডিসেম্বর ২০১১ সালে তৈরী হয়। ঢাকা উত্তর সিটি কর্পোরেশন প্রতিষ্ঠার আগে, এই নগর এলাকাটি প্রাক্তন ঢাকা সিটি কর্পোরেশনের ৪২ নং ওর্য়াড ছিল। ঢাকা সিটি কর্পোরেশন ২৯ নভেম্বর ২০১১ এ স্থানীয় সরকার (সিটি কর্পোরেশন) সংশোধনী বিল ২০১১ দ্বারা বিলুপ্ত হয়ে যায়, যা বাংলাদেশের সংসদে পাস হয় এবং ১ ডিসেম্বর ২০১১ তারিখে রাষ্ট্রপতির অনুমোদনের পর আনুষ্ঠানিকভাবে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন প্রতিস্ঠিত হয়। ঢাকা উত্তর সিটি কর্পোরেশন ২৯ নং ওর্য়াডের প্রথম কাউন্সিলর হন আলহাজ্ব মো:নুরুল ইসলাম রতন।
২৮নং ওয়ার্ড, ঢাকা উত্তর সিটি কর্পোরেশন

২৮নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪১ নং ওয়ার্ড ছিল। ওয়ার্ড নং ২৮ ঢাকা মহানগরের শেরে বাংলা নগর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৩ আসনের অন্তর্গত। এ ওয়ার্ডের বর্তমান কাউন্সিলর হলেন ফোরকান হোসেন।
ওয়ার্ড নং ২৮ ঢাকা মহানগরের শ্যামলী বাগ, পশ্চিম আগারগাঁও, আগারগাঁও প্রশাসনিক এলাকা এলাকা নিয়ে গঠিত। এর আয়তন ১.৫২ বর্গকিলোমিটার।
২৭নং ওয়ার্ড, ঢাকা উত্তর সিটি কর্পোরেশন

২৭নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৪০ নং ওয়ার্ড ছিল। ওয়ার্ড নং ২৭ ঢাকা মহানগরের শেরে বাংলা নগর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন ফরিদুর রহমান খান ইরান। অস্থায়ী কার্যালয় মাহবুব প্লাজা চতুর্থ তলা ফার্মগেট ঢাকা।
২৭ নং ওয়ার্ড কৃষকলীগের সাধারণ সম্পাদক মো:মহিউদ্দিন আহমেদ (প্রতিষ্ঠাতা সাধারন সম্পাদক)
ওয়ার্ড নং ২৭ ঢাকা মহানগরের তেস্তুরী বাজার চক, তেস্তুরী বাজার চকলেন, সজল স্কয়ার, গ্রীন রোড, বীর উত্তম কে, এম,শফিউল্লাহ সড়ক, মনিপুরী পাড়া, বীর উত্তম শহীদ জিয়াউর রহমান সড়ক এলাকা নিয়ে গঠিত। এর আয়তন ৩.৬৬ বর্গকিলোমিটার।
আসগর খান

আসগর খান (১৭ জানুয়ারী ১৯২১ - ৫ জানুয়ারী ২০১৮) পাকিস্তান বিমান বাহিনীর একজন ঊর্ধ্বতন কর্মকর্তা ছিলেন, এছাড়াও তিনি একজন রাজনীতিবিদ এবং বই লেখক হিসেবে জীবন যাপন করেছেন বিমান বাহিনী থেকে ১৯৬০-এর দশকে অবসরপ্রাপ্তির পর। ১৯৬৮ সালে তিনি 'তেহরিক-এ-ইশতিকলাল' নামের একটি মধ্যমপন্থী রাজনৈতিক দল গড়ে তুলেছিলেন যে দলটিকে তিনি ২০১১ সালে সাবেক ক্রিকেট খেলোয়াড় ইমরান খানের রাজনৈতিক দল পাকিস্তান তেহরিক-ই-ইনসাফের সঙ্গে মিলিত করে দেন।
১৯২১ সালে জম্মু এবং কাশ্মীরে জন্মগ্রহণ করেছিলেন আসগর। ১৯৩৮ সালে আসগর ভারতীয় সামরিক একাডেমীতে যোগ দিলেও তিনি ওখান থেকে বাদ পড়ে যান, তার ইচ্ছে ছিলো ব্রিটিশ ভারতীয় সেনাবাহিনীতে চাকরি করার কারণ তার বাবা এবং এক ভাই সেনাতে ছিলেন। আসগর যদিও পরে ১৯৪১ সালে রাজকীয় ভারতীয় বিমান বাহিনীতে যোগ দেন ক্যাডেট (বৈমানিক প্রশিক্ষণার্থী) হিসেবে। ১৯৪১ সালেই মাত্র নয় মাসে তিনি তার মৌলিক বিমান বিষয়ক উড্ডয়ন প্রশিক্ষণ শেষ করেন কারণ তখন দ্বিতীয় বিশ্বযুদ্ধ চলছিলো তাই খুব দ্রুত প্রশিক্ষণার্থী বৈমানিকদের কমিশন দেওয়া হচ্ছিলো। কমিশন পেয়ে তিনি নং ৯ স্কোয়াড্রন-এ বৈমানিক হিসেবে যোগ দেন। তিনি বিমান উড্ডয়ন করেন, বিমান থেকে গোলা বর্ষণ করেন এবং কয়েক বছরের মধ্যেই নং ১১ স্কোয়াড্রনে বদলী হন এবং ফ্লাইট লেফটেন্যান্ট অর্জন সিংহের সঙ্গে তার পরিচয় হয়, এই অর্জন সিংহ ১৯৬০-এর দশকে ভারতীয় বিমান বাহিনীর প্রধান কর্মকর্তা ছিলেন। দ্বিতীয় বিশ্বযুদ্ধে বার্মা অভিযানে লড়াই করে আসগর ১৯৪৭ সালে পাকিস্তান রাষ্ট্রে বাস করবেন বলে সিদ্ধান্ত নেন, তখন তার পদবী ছিলো স্কোয়াড্রন লিডার এবং নব রাষ্ট্র পাকিস্তানের রাজকীয় পাকিস্তান বিমান বাহিনীতে তিনি উইং কমান্ডার হয়ে যান রাতারাতি; এরপরের পদবীগুলো - গ্রুপ ক্যাপ্টেন এবং এয়ার কমোডোরও আসগর খুব দ্রুত পেয়েছিলেন, তখন পাকিস্তান বিমান বাহিনী নবগঠিত ছিলো এবং লোকবল কম ছিলো। পাকিস্তান রাষ্ট্রের জনক মুহাম্মদ আলী জিন্নাহ, ইস্কান্দার মীর্জা এবং সেনাপ্রধান (পরে রাষ্ট্রপতি) জেনারেল আইয়ুব খান সহ পঞ্চাশের দশকের সব রাজনীতিকদের সঙ্গে আসগরের ছিলো খুব ভালো সম্পর্ক এবং আসগর ১৯৫৭ সালে এয়ার ভাইস মার্শাল পদবীতে পাকিস্তান বিমান বাহিনী প্রধান পদে আসীন হন মাত্র ৩৬ বছর বয়সে এবং আইয়ুব রাষ্ট্রপতি হলে এয়ার মার্শাল হন, ১৯৬৫ সালের ২২শে জুলাই তারিখ পর্যন্ত আসগর বিমান বাহিনীতে চাকরি করেছিলেন এবং কর্মজীবনে তিনি পাকিস্তান বিমান বাহিনীর আধুনিকায়নে অনেক মনোযোগ দিয়েছিলেন, যুক্তরাষ্ট্র বিমান বাহিনীর অনেক বিমান পাকিস্তানে আনা হয়েছিলো ১৯৬৫ সালের পাক-ভারত যুদ্ধের জন্য, পাকিস্তান বিমান বাহিনীর বহরে তখনকার দূর্ধ্বর্ষ লড়াকু বিমান এফ-৮৬ ভারতের সঙ্গে যুদ্ধ করেছিলো।
২০১৮ সালে ৯৭ বছর বয়সে বার্ধক্যজনিত নানান সমস্যায় ভুগে রাওয়ালপিন্ডির সামরিক হাসপাতালে আসগর মারা যান।
কারিমা বেগম

কারিমা বেগম (জন্ম:২৩ মার্চ ১৯৭৬) হলেন একজন নেপালি রাজনীতিবিদ এবং সাবেক কৃষিমন্ত্রী। তিনি বর্তমানে ২ নং প্রদেশের সংসদ সদস্য। তাঁর জন্ম বীরগঞ্জ, নেপাল। তিনি ২০০৯-২০১১ সাল পর্যন্ত কৃষিমন্ত্রী ছিলেন।
২০০৯ সালের ২০ নভেম্বর, কারিমা বেগম মন্ত্রী থাকাকালীন, তিনি নির্বাচিত জেলা পরিদর্শনকালে তৎকালীন জেলা কর্মকর্তাকে থাপ্পড় মেরেছিলেন। কারণ জেলা পরিদর্শনের জন্য জেলা কর্মকর্তা একটি গাড়ি যোগাড় করতে পারেন নি। এই কারণে ২০১৮ সালে কারিমা বেগমকে দুই হাজার রুপি জরিমানা দিতে হয়েছিল। ২০১৩ সালে দল পরিবর্তন করে মাধেদি জন অধিকার ফোরাম, নেপাল- যোগ দেন এবং পর্সা জেলা-১ আসন থেকে নির্বাচনে অংশ নেনে। সেই নির্বাচনে পরাজিতও হন। ২০১৫ সালে তাকে পর্সা জেলার আদালত বিশ হাজার রুপি জরিমানা করেন; কারণ তিনি ২০০৭ সালে একজন ভারতীয় নাগরিককে অবৈধভাবে নেপালি নাগরিত্বের সনদ দেন। ২০১৭ সালের নির্বাচনে, তিনি সমাজবাদী পার্টির প্রতিনিধিত্ব করে ২ নং প্রদেশের সংসদ সদস্য নির্বাচিত হয়েছিলেন।
হাবিবুর রহমান লুধিয়ানভি

হাবীবুর রহমান লুধিয়ানভী (, ৩ জুলাই ১৮৯২ - ২ সেপ্টেম্বর ১৯৫৬) ছিলেন মজলিস-ই-আহরার-ই ইসলামের অন্যতম প্রতিষ্ঠাতা। তিনি আরাইন (উপজাতি)-এর অন্তর্ভুক্ত এবং ১৮৫৮ সালে ভারতীয় বিদ্রোহের সময় ব্রিটিশ ঔপনিবেশিক শাসনের বিরুদ্ধে মুুক্তিযোদ্ধা আব্দুল কাদির লুধিয়ানভীর বংশধর ছিলেন।
হাবীবুর রহমান লুধিয়ানভীর পিতামহ শাহ্ আবদুল কাদির লুধিয়ানভী ১৮৫৭ সালের ভারতীয় বিদ্রোহের সময় ব্রিটিশ ইস্ট ইন্ডিয়া কোম্পানির বিরুদ্ধে সশস্ত্র বিদ্রোহের নেতৃত্ব দিয়েছিলেন এবং পাঞ্জাব থেকে ব্রিটিশ বিরোধী বিদ্রোহকারীদের মধ্যে একজন ছিলেন। তিনি একটি বৃহৎ সেনা বাহিনী সংগ্রহ করেছিলেন, যা ব্রিটিশদের কেবল লুধিয়ানা নয়, পানিপথ থেকেও উতখাৎ করে দিয়েছিল। এই সেনাবাহিনীর মধ্যে মুসলিম, হিন্দু এবং শিখও ছিল। এরপরে তিনি মুঘল সম্রাট বাহাদুর শাহ্ জাফরকে সমর্থন করার জন্য দিল্লি চলে যান। তিনি ১৮৫৭ সালে দিল্লির চাঁদনী চক শহরে হাজার হাজার লোকের সাথে লড়াই করে নিজের জীবন দিয়েছিলেন। হাবীবুর রহমান লুধিয়ানভী ১৮৯২ সালের ১৮ জুলাই ব্রিটিশ ভারতের লুধিয়ানায় জন্মগ্রহণ করেছিলেন। তিনি আবদুল আজিজের কন্যা বিবি শাফাতুন্নিসাকে বিয়ে করেছিলেন।
লুধিয়ানভী ছিলেন একজন জ্বালাময়ী বক্তা এবং জাতীয়তাবাদী আন্দোলন মজলিস-ই-আহরার-ই ইসলামের অন্যতম প্রতিষ্ঠাতা, যেটি ভারতে ব্রিটিশ শাসনের অবসান দাবি করেছিল। ১৯৪৭ সালের ১৪ আগস্ট ভারত বিভাজন ও পাকিস্তানের স্বাধীনতার পরেও সেখানে থাকা হাজার হাজার মুসলমানকে প্রতিনিধিত্ব করার জন্য তিনি ভারতের পূর্ব পাঞ্জাবে ফিরে যান। তিনি যুক্তি দিয়েছিলেন যে, পূর্ব পাঞ্জাবের অবশিষ্ট মুসলমানদের উচিত নয় দেশ পরিত্যাগ করা। লুধিয়ানা ভারতের পাঞ্জাবের একটি বড় শিল্প শহর হিসাবে বিবেচিত হয়। উত্তরপ্রদেশ এবং বিহার প্রদেশ থেকে প্রচুর পরিশ্রমী মুসলমানরাও সেখানে কাজ করতে আসে।
প্রাচীন সঙ্গীত

প্রাচীন সঙ্গীত বলতে মেসোপটেমিয়া, ভারত, ইরান, মিশর, চীন, গ্রিস ও রোমে প্রাচীনকালে উদ্ভূত সঙ্গীত পদ্ধতিকে বোঝানো হয়, যা প্রাগৈতিহাসিক সঙ্গীতকে প্রতিস্থাপন করেছে। এই প্রাচীন সঙ্গীত স্বরলিপি ও নির্দিষ্ট পরিমাপবদ্ধ বা সাঙ্গীতিক স্কেলবদ্ধ হওয়ায় মৌখিক ও লিখিত পদ্ধতিতে পরবর্তী প্রজন্মে প্রেরিত হত।
লিখিত স্বরলিপিই হচ্ছে সাক্ষর মানব সমাজের পরিচায়ক। প্রাগৈতিহাসিক সঙ্গীতের সময়ে, মানুষের প্রাথমিক প্রবণতাই ছিল মৌখিক উপায়ে তাদের সঙ্গীত ও ভাবনাকে জানানো। যাইহোক, সামাজিক শ্রেণী তৈরী হওয়ার পরে, প্রাচ্য ও পাশ্চাত্যের অনেক মানবসমাজ স্বাক্ষরতাকে নিরক্ষরতার উচ্চে স্থান দেওয়া শুরু করলে, স্বরলিপি লেখারও প্রচলন হয়। এইভাবেই সঙ্গীত শুধুমাত্র শ্রুতির মাধ্যম থেকে লিখিত মাধ্যমে বিকশিত হল, যেখানে সঙ্গীতকে নথির মাধ্যমে সংরক্ষিত করা বা তার ব্যক্তিগত ব্যাখ্যাও লিখিত রাখা শুরু হল। (; ; ).
বহু প্রাচীনকাল থেকেই সঙ্গীত মিশরীয় সংস্কৃতির অবিচ্ছেদ্য অঙ্গ। প্রাচীন মিশরীয়রা বাদুড়রূপী দেবীকে সঙ্গীত শাস্ত্রের প্রবক্তা বলে চিহ্নিত করত যা পরবরতীকালে আর এক দেবী হেথরের সঙ্গে সমন্বিত হয়। তারা মনে করত দেবী ওসাইরিস, দেবী হেথরের সঙ্গীত মাধ্যম গ্রহণ করে পৃথিবীতে সভ্যতা আনেন। সর্বাপেক্ষা প্রাচীন উপস্থাপন যোগ্য মিশরীয় বাদ্যযন্ত্রের প্রমাণ যেটি পাওয়া যায় তা প্রাক মিশরীয় রাজতন্ত্রের পূর্বের, যেগুলি মিশরের পুরাতন রাজতন্ত্রকালীন সময়ের (২৫৭৫-২১৩৪ খৃ.পূ.) সমাধিতে চিত্রায়িত আছে এবং তা খুব যত্নের সঙ্গে দ্বারা প্রত্যায়িত হয়েছে। চিত্রগুলিতে দেখা যায় হার্প, এন্ড-ব্লোন ফ্লুট (যাকে আড়াআড়িভাবে ধরা হয়) এবং এক ও দুই নল যুক্ত বাঁশি যা অনেকটা সানাইয়ের মতো, এক-রীড যুক্ত, বাজানো হত। (; ; ; ). ঘাতবাদ্য ও লুটে মিশরীয় মধ্যযুগীয় রাজত্বকালে, একতাবাদনে ব্যবহার হত। ব্রোঞ্জের সিম্বাল, যেগুলি খৃ.পূ. ৩০ সাল থেকে ৬৪১ খৃ. পর্যন্ত রোমান সাম্রাজকালে ব্যবহার হত, সেগুলি নক্রাটিসের কাছে একটি সমাধিতে পাওয়া গেছে। (; ). কিছু টিকে থাকা মিশরীয় বাদ্যজন্ত্রের উপর পরীক্ষা চালিয়ে ( যেমন, বাঁশি বা রীড যুক্ত নলের উপর ছিদ্রগুলির ব্যবধান বাড়িয়ে কমিয়ে বা লাইয়ার, হার্প ও লুটের তারের অবস্থানের কিছু পরিবর্তন করে ) দেখা গেছে শুধুমাত্র তুতানখামুন শিঙা ও কিছু ঘাতবাদ্য ছাড়া অন্যগুলি, প্রাচীন মিশরীয় বাদ্যযন্ত্র কেমন আওয়াজ করে সেব্যাপারে তেমন কোনো ধারণা দেয় না।. বিভিন্ন তত্ব যা সূত্রবদ্ধ আছে, সেগুলির জোরালো কোনো ভিত্তি নেই।(; )
১৯৮৬ সালে, ক্যালিফোর্নিয়া বিশ্ববিদ্যালয়, বার্কলির প্রাচীন ভূমধ্যসাগরীয় পুরাতত্ব বিষয়ক অধ্যাপক অ্যানি ডাফকর্ন কিমলার কিউনিফর্মের মৃত্তিকা ফলকের পাঠোদ্ধার প্রকাশ করেন, যা খৃ.পূ.২০০০ বছরের প্রাচীন ও সেটি নিপ্পুর নামে একটি প্রাচীন সুমেরীয় নগর থেকে পাওয়া গিয়েছিল। তিনি দাবী করেছেন যে, মৃত্তিকা ফলকটিতে নির্দেশ দেওয়া হয়েছে কীভাবে ছন্দে বাজাতে বা সঙ্গীত তৈরী করতে হবে, তার কিছু ভগ্নাংশ, এবং তা সপ্তক ব্যবহার করে লেখা হয়েছে। . স্বরলিপির প্রথম অংশ ততটা উন্নত নয় যতটা ইউগারিত থেকে পাওয়া হুরিয়ান কিউনিফর্মে লেখা ফলকে পাওয়া গেছে, যা কিমলারের মতে ১২৫০ খৃষ্টপূর্বের। . স্বরলিপি পদ্ধতির ব্যাখ্যা নিয়ে অনেক বিতর্ক আছে (অন্তত পাঁচ রকম ব্যাখ্যা এ বিষয়ে প্রকাশ হয়েছে), কিন্তু স্বরলিপিতে আইরের তারগুলির নাম ও কীভাবে তা বাঁধতে হবে ফলকে পরিষ্কার ভাবে উল্লেখ আছে। এই ফলকগুলি আজ পর্যন্ত পাওয়া সারা পৃথিবীর মধ্যে প্রাচীনতম নথিবদ্ধ সুর, যদিও তা ভগ্নাংশে পাওয়া গেছে।.
সৈয়দ ফখরুদ্দিন আহমদ

সৈয়দ ফখরুদ্দীন আহমদ মুরাদাবাদী (১৮৮৯-১৯৭২) (উর্দু:) ছিলেন একজন ভারতীয় সুন্নি ইসলামী পণ্ডিত, মুরাদাবাদের মাদ্রাসা শাহীর প্রাক্তন অধ্যক্ষ, জমিয়ত উলামায়ে হিন্দের প্রাক্তন সভাপতি এবং দারুল উলুম দেওবন্দের প্রাক্তন শাইখুল হাদিস । 
তিনি তার মায়ের কাছে কুরআন শিখতেন এবং পরিবারের প্রবীণদের কাছে ফারসি পড়তেন। আট বছর বয়সে তিনি আরবি ব্যাকরণ এবং বাক্য গঠন শিখতে শুরু করেছিলেন। তিনি মাদ্রাসা মানবা আল-উলুম গুলাউথিতে ভর্তি হন, সেখানে তিনি মজিদ আলী জৌনপুরীর নিকট পড়াশোনা করেন এবং তারপরে তাঁর সাথে দিল্লী চলে যান এবং দিল্লির মাদ্রাসাগুলিতে যুক্তিযুক্ত বিজ্ঞানের বই অধ্যয়ন করেন। ১৯০৮ সালে তিনি দারুল উলূম দেওবন্দে প্রবেশ করেন এবং মাহমুদ হাসান দেওবন্দীর নির্দেশ অনুসারে এক বছরের পরিবর্তে দুই বছরে দাওরায়ে হাদিস বিভাগ অধ্যয়ন করেন। 
ফখরুদ্দিন প্রথমে দারুল উলূম দেওবন্দে শিক্ষকতা করতেন। পরে তিনি ১৩৯৩ হিজরিতে শাওয়ালের মুরাদাবাদের শাহী মাদ্রাসায় চলে যান। তিনি সেখানে ৪৮ বছর দায়িত্ব পালন করেন। তিনি মুরাদাবাদের শাহী মাদ্রাসার অধ্যক্ষ ছিলেন এবং সেখানে সহিহ আল-বুখারী ও সুনান আবু দাউদকে শিক্ষা দিতেন। তিনি ১৩৭৭ হিজরী থেকে ১৩৮৩ হিজরী পর্যন্ত ১১৬১ জন ছাত্রকে সহীহ বুখারি শিক্ষা দেন।
হুসেন আহমদ মাদানীর সভাপতিত্বকালে ফখরুদ্দিন দু'বার জমিয়তে উলামায়ে হিন্দ-এর সহ-সভাপতির দায়িত্ব পালন করেছিলেন। পরে তিনি হুসেন আহমদ মাদানীর মৃত্যুর পরে জমিয়তে উলামায়ে হিন্দের সভাপতি হন। 
১৯৫৭ সালে হুসাইন আহমদ মাদানীর মৃত্যুর পরে দারুল উলূম দেওবন্দে ফখরুদ্দিন শায়খুল হাদিস হিসাবে নিয়োগপ্রাপ্ত হয়েছিলেন। 
ফখরুদ্দীন আহমদ ৮২ বা ৮৩ বছর বয়সে ০৫ এপ্রিল ১৯৭২ সালে (২০ সফর ১৩৯২ হিজরী)মৃত্যুবরণ করেন। তার জানাজার নামাজ মুরাদাবাদের মুহাম্মদ তাইয়েব কাসেমির নেতৃত্বে অনুষ্ঠিত হয়েছিল।
রিচার্ড লং (অভিনেতা)

রিচার্ড লং (ডিসেম্বর ১৭, ১৯২৭ – ডিসেম্বর ২১, ১৯৭৪) একজন আমেরিকান অভিনেতা ছিলেন । তিনি এবিসি টেলিভিশন এর "দ্য বিগ ভ্যালি", "ন্যানি এবং প্রফেসর" এবং "বোর্বান স্ট্রিট বিট" সহ তিনটি সিরিজে তার প্রধান ভূমিকাগুলির জন্য সবচেয়ে বেশি পরিচিত ছিলেন। ১৯61১ – 19২ মৌসুমে তিনি এবিসির Sun "77 টি সানসেট স্ট্রিপে" নিয়মিত একটি সিরিজেও ছিলেন। 
পরিবারের লং ছয় সন্তানের মধ্যে পঞ্চম ছিলেন। শিকাগো শের্মান ডি লং একজন বাণিজ্যিক চিত্রকর ছিলেন। তিনি এবং ডেল McCord লং তাঁদের নিজস্ব স্টুডিও পরিচালনা করতেন। পরিবারটি ইভেনস্টনে স্থায়ী হবার পর সেখানে লং ব্যাকরণ স্কুলে ভর্তি হন। পরে তিনি শিকাগোর ওয়ালার হাই স্কুল এবং ইভানস্টন টাউনশিপ উচ্চ বিদ্যালয়ে পড়াশোনা করেছেন ।
পরিবারটি আবারো ১৯৪৪ সালে হলিউড, ক্যালিফোর্নিয়ায় স্থানান্তরিত হয়েছিল। এবং পরবর্তী বছরে লং হলিউড হাই স্কুলে পড়াশোনা করেছিলেন । লং বলেছিলেন যে কৈশরে তাঁর "অভিনেতা হওয়ার কোনও ইচ্ছা ছিলো না। আমি সিনিয়র নাটকের ক্লাস নিয়েছিলাম কারণ এটি একটি সহজ কাজ ছিল এবং আমার ইংরেজিতে কৃতিত্বের প্রয়োজন ছিলো । " 
হলিউড হাই স্কুলে, লং দুর্ঘটনাক্রমে ইউনিভার্সাল- ইন্টারন্যাশনাল থেকে প্রতিভা স্কাউটের নজর কেড়েছিলেন। কাস্টিং ডিরেক্টর জ্যাক মার্টন কয়েকজন শিক্ষার্থীকে নিয়ে যাত্রা করার সময় তাদের জিজ্ঞাসা করেছিলেন যে খেলার সময় কোনও স্কুল নির্ধারিত ছিলো কি না। ছেলেরা মার্টনকে দুর্দান্ত পুরুষ লিড অভিনেতা রিচার্ড লংয়ের কথা জানিয়েছিলো।
জাফনা বিশ্ববিদ্যালয়

জাফনা বিশ্ববিদ্যালয় হচ্ছে শ্রীলঙ্কার একটি সরকারী বিশ্ববিদ্যালয়। ১৯৭৪ সালে শ্রীলঙ্কার তামিল অধ্যুষিত অঞ্চল জাফনাতে এই বিশ্ববিদ্যালয়টি প্রতিষ্ঠিত হয়, প্রতিষ্ঠালগ্ন থেকেই জাফনা বিশ্ববিদ্যালয় শ্রীলঙ্কার অন্যতম বড় এবং খ্যাতিমান বিশ্ববিদ্যালয় হিসেবে পরিচিত। বিশ্ববিদ্যালয়টিতে সিংহলী ভাষায় পড়াশোনা করানো হয়না যদিও সিংহলীভাষী ছাত্র-ছাত্রীদের বিশ্ববিদ্যালয়ের ভর্তি হবার সুযোগ আছে।
১৯৭৪ সালে শ্রীলঙ্কার তৎকালীন কেন্দ্রীয় শিক্ষামন্ত্রী বদিউদ্দীন মোহাম্মদ (একজন তামিলভাষী) এই বিশ্ববিদ্যালয় উদ্বোধন করেন। বিশ্ববিদ্যালয়টিতে সর্বপ্রথম তামিল এবং হিন্দু শিক্ষা বিভাগ খোলা হয়, এবং কংসপতি কৈলাস ছিলেন বিশ্ববিদ্যালয়ের প্রথম উপাচার্য। ১৯৭৫-এ খোলা হয় গণিত, রসায়ন, পদার্থবিজ্ঞান, চিত্রকলা এবং হিন্দু সভ্যতা বিষয়। একই বছরে দর্শনবিজ্ঞান, সমাজবিজ্ঞান, রাষ্ট্রবিজ্ঞানও চালু হয়ে যায়। ১৯৭৫ সালের ১ ডিসেম্বর কৃষিবিজ্ঞান চালু হয়।
শ্রীলঙ্কান তামিল

শ্রীলঙ্কান তামিল () বলতে শ্রীলঙ্কার নিজস্ব তামিল জাতিকে বোঝানো হয়। শ্রীলঙ্কায় খ্রিষ্টপূর্ব ২য় শতাব্দী থেকেই তামিলরা বাস করে বলে কথিত আছে, এবং তামিলরাই নাকি শ্রীলঙ্কাতে প্রথম মানব-বসতি এবং সভ্যতা গড়ে তুলেছিলো। শ্রীলঙ্কার প্রায় সব তামিলই হিন্দু ধর্মাবলম্বী যেখানে সিংহল জাতিরা বৌদ্ধ ধর্মের অনুসারী। যুগ ধরে ধরে শ্রীলঙ্কায় তামিলরা মূলত দেশটির উত্তরাঞ্চলেই বাস করতো কিন্তু পরে পূর্বাঞ্চলে এবং মধ্যঞ্চলে বসতি বানায় কিন্তু ততোদিনে সিংহলি জাতির মানুষরা শ্রীলঙ্কায় আধিপত্য বিস্তার করেছিলো, এটা খ্রিষ্টপরবর্তী ২০০ সালের দিকের কথা। পরবর্তী সময় ধরে সিংহলী রাজাদের সময়কাল থেকে ব্রিটিশ শাসন পর্যন্ত (যখন শ্রীলঙ্কার নাম ছিলো 'সিলন') তামিলরা সংখ্যালঘু ছিলো এবং ১৯৪৮ সাল থেকে শ্রীলঙ্কায় তামিলরা তাদের ন্যায্য অধিকার পাবার জন্য বিভিন্ন ধরনের পদক্ষেপ নিয়ে এসেছে। শ্রীলঙ্কাকে 'সিংহল' নামে ডাকতো সিংহলীরা আর তামিলরা বলতো 'ইলাঙ্গাই'।
২০১২ সালের এক সরকারী হিসেব অনুযায়ী শ্রীলঙ্কার ১১ শতাংশ মানুষ তামিল ছিলো। ১৯৮০-এর দশকে শ্রীলঙ্কায় তামিল জাতীয়তাবাদ দেখা দেয় যেটা উগ্র রূপ ধারণ করে এবং লিবারেশন টাইগার্স অব তামিল ইলম নামের একটি সংগঠন শ্রীলঙ্কা জুড়ে সন্ত্রাসী হামলা চালাতে থাকে, তবে ২০০৯ সালে শ্রীলঙ্কা সশস্ত্র বাহিনীর কাছে সংগঠনটি পরাজিত হয়, সত্তরের দশক থেকে শ্রীলঙ্কার তামিলরা সিংহলীদের হাতে অত্যাচারিত হয়েছে, খুন হয়েছে, গণহত্যার শিকার হয়েছে যেটা ২০০০-এর দশক পর্যন্ত চলে এবং শ্রীলঙ্কার ১৯৪৮ সালের জন্ম থেকে (ব্রিটিশদের কাছ থেকে স্বাধীনতা লাভের সময় থেকে) সেই ২৫ শতাংশ তামিল লোকদের সংখ্যা কমতে কমতে ১১ শতাংশ হয়ে যায় ২০১২ সালে, রাষ্ট্রপতি মহিন্দ রাজাপক্ষ শ্রীলঙ্কার গৃহযুদ্ধতে ক্ষয়-ক্ষতির হিসেব দিতে গিয়ে সিংহলীদেরই বেশি ক্ষতি হয়েছে বলে দাবী করেছিলেন। অন্যদিকে গৃহযুদ্ধ চলাকালে অনেক তামিল মানুষ উন্নত দেশসমূহ যেমন, জার্মানী, ফ্রান্স, অস্ট্রেলিয়া, সিঙ্গাপুর ইত্যাদ দেশে পাড়ি জমিয়েছিলো, আর একটি বড় অংশ ভারতে চলে যায়।
শ্রীলঙ্কান তামিলদের ৯৩ শতাংশ অংশ দেশটির উত্তরাঞ্চলে বাস করে।
এলদা ফুচি

এ্যালডা ফুচি (২১ ফেব্রুয়ারি ১৯২৮—১৪ অক্টোবর ২০০৫) ছিলেন একজন ইতালিয়ান রাজনীতিবিদ এবং অধ্যাপক। তিনি ইতালীয় রিপাবলিকান পার্টির সদস্য ছিলেন। তিনি ১৯৮৩ থেকে ১৯৮৪ পর্যন্ত পালের্মোর মেয়র হিসাবে দায়িত্ব পালন করেছেন।
এ্যালডা ফুচি ১৯২৮ সালে ইতালির ত্রপাণীতে জন্মগ্রহণ করেছিলেন এবং ২০০৫ সালে ৭৭ বছর বয়সে ইতালির পালের্মোতে মারা যান। তিনি স্টেফানো ফুচির মেয়ে ছিলেন। তিনি পালের্মো বিশ্ববিদ্যালয় থেকে স্নাতক ডিগ্রি লাভ করেন।
তিনি ১৯৯২ থেকে ১৯৯৪ সাল পর্যন্ত ইউরোপীয় সংসদ সদস্য ছিলেন। এছাড়াও তিনি ১৯৪২ সালে জিয়োভেন্তে ইতালিয়া ডেল লিটরিওর সপ্তম জাতীয় মহিলা চ্যাম্পিয়নশিপের টেনিস প্রতিযোগিতায় অংশ নিয়েছিলেন। তিনি ১৯৮৭ থেকে ১৯৮৯ পর্যন্ত "Soroptimist Club of Italy" জাতীয় সভাপতি ছিলেন। তিনি ১৯৮৩ থেকে ১৯৮৪ পর্যন্ত সিসিলিয়ান রাজধানীর মেয়র ছিলেন। তিনি বেশ কয়েকবার পালার্মো খ্রিস্টান গণতন্ত্রের পৌর কাউন্সিলর ছিলেন।
বৃষ্টিচ্ছায়

বৃষ্টিচ্ছায় হ'ল একটি পার্বত্য অঞ্চলের অনুবাত ঢালের দিকের শুষ্ক অঞ্চল (বাতাস থেকে দূরে)। পর্বতমালা, বৃষ্টি উৎপাদনকারী আবহাওয়া ব্যবস্থাকে অতিক্রম করতে না দিয়ে তার "ছায়া" হিসাবে একটি শুষ্ক অংশ (পর্বত) পিছনের দিকে পাঠিয়ে দেয়। বায়ু এবং আর্দ্র বায়ু প্রবাহিত হ'য়ে পাহাড়ের শীর্ষে পৌঁছে, যেখানে সেই শীর্ষ অতিক্রম করার আগে ঘনীভূত হ'য়ে বৃষ্টিপাত ঘটায়। বাতাস, যথেষ্ট আর্দ্রতা-ছাড়া হ'য়ে, পর্বত অতিক্রম ক'রে অগ্রসর হওয়ার সময় "বৃষ্টিচ্ছায়" নামক একটি শুষ্কতর দিক তৈরি করে।
এই অবস্থার সৃষ্টি হয় কারণ, উষ্ণ আর্দ্র বায়ু অরোগ্রাফিক উত্তোলন-এর ফলে পর্বতমালার শীর্ষে উঠে যায়। ক্রমবর্ধমান উচ্চতার সাথে সাথে বায়ুমণ্ডলীয় চাপ হ্রাস পেতে থাকার জন্য, বায়ু প্রসারিত হয় এবং রুদ্ধতাপীয় ঠান্ডা বিন্দুতে গিয়ে, বাতাস তার রুদ্ধতাপীয় শিশির বিন্দুতে পৌঁছোয়। প্রসঙ্গত, সাধারণত আবহাওয়ার পূর্বাভাসে যে ধ্রুব চাপ শিশির বিন্দুর উল্লেখ থাকে, তার সাথে এই রুদ্ধতাপীয় শিশির বিন্দু এক নয়। এই রুদ্ধতাপীয় শিশির বিন্দুতে, আর্দ্রতা, পাহাড়ের উপর ঘনীভূত হয় এবং পর্বতের শীর্ষে প্রতিবাত বা বাতাসের দিকের ঢালে বৃষ্টিপাত ঘটায়। এরপর অনুবাত ঢাল বরাবর বাতাসের অবতরণের সময় আগেই প্রতিবাত ঢালে বৃষ্টিপাত ঘটানোর কারণে, তার আর্দ্রতা অনেকটাই হারিয়ে ফেলে। সাধারণত, পর্বতের অনুবাত ঢালে বাতাস নীচে নামার সময় রুদ্ধতাপীয় সংঙ্কোচন (দেখুন ফোহেন বাতাস) এর কারণে উষ্ণতর হ'তে থাকে। এর ফলে তার আর্দ্রতার শোষণ বেড়ে যায় এবং সেখানে একটি শুষ্ক অঞ্চল তৈরি করে। 
পৃথিবীর নিরক্ষ অঞ্চলকে ঘিরে নিয়মিত ধরনের বাতাস নিয়ন্ত্রক নিদর্শন পাওয়া যায়। প্রায় ৩০° N এবং ৩০° S এর মধ্যবর্তী অংশে, মূলত উত্তর গোলার্ধ-এ উত্তর-পূর্ব দিক এবং দক্ষিণ গোলার্ধ-এ দক্ষিণ-পূর্ব দিক থেকে বাণিজ্য বাতাস প্রবাহিত হয়। পশ্চিমা হ'ল ৩০ থেকে ৬০ ডিগ্রি অক্ষাংশ-এর মধ্যবর্তী অক্ষাংশ-এ অবস্থান করা বাতাস, যা মূলত উত্তর গোলার্ধের দক্ষিণ-পশ্চিম দিক থেকে এবং দক্ষিণ গোলার্ধে উত্তর-পশ্চিম দিক থেকে প্রবাহিত হয়। মধ্য অক্ষাংশের সবচেয়ে শক্তিশালী পশ্চিমা বাতাস ৩০ থেকে ৫০ ডিগ্রি অক্ষাংশের মধ্যে গর্জনশীল চল্লিশায় আসতে পারে।
কিছু উল্লেখযোগ্য বৃষ্টিচ্ছায় অঞ্চলের উদাহরণগুলির মধ্যে রয়েছে:
বৃহত্তর ক্ষেত্রে, উত্তর আমেরিকার আভ্যন্তরীণ সমতল পুরোপুরি উত্তর আমেরিকান কর্ডিলেরা পর্বত দ্বারা প্রশান্ত মহাসাগরের বহু পরিচিত পশ্চিমা থেকে রক্ষা পেয়েছে। কর্ডিলেরার মধ্যে নির্দিষ্ট উপত্যকার অঞ্চলগুলিতে নির্দিষ্ট পর্বতমালার প্রত্যক্ষ ফাঁকে আরও স্পষ্ট করে প্রভাব দেখা যায়। পশ্চিম ইউনাইটেড স্টেটস-এর বেশিরভাগ বৃষ্টিচ্ছায় অঞ্চল সিয়েরা নেভাডা এবং ক্যাসকেডস কারণে হয়েছে।
উত্তর ইংল্যান্ডের পেনাইন, ওয়েলশ পর্বতমালা, লেক ডিস্ট্রিক্ট এবং স্কটল্যান্ডের উচ্চভূমি একটি বৃষ্টিচ্ছায় তৈরি করেছে। এর বেশিরভাগ অংশই পূর্ব যুক্তরাজ্যের অন্তর্ভুক্ত। প্রচলিত দক্ষিণ-পশ্চিমের বাতাসের কারণেই এটি ঘটেছে। উদাহরণ হিসাবে, ম্যানচেস্টার এবং গ্লাসগোতে যথাক্রমে শেফিল্ড এবং এডিনবার্গ-এর দ্বিগুণ বৃষ্টিপাত হয় (যদিও এডিনবার্গ এবং গ্লাসগোয়ের মধ্যে কোনও পর্বত নেই)। বৈসাদৃশ্যটি উত্তরে আরও শক্তিশালী। সেখানে আবেরডিন-এ ফোর্ট উইলিয়াম বা স্কাই (Skye)-এর এক তৃতীয়াংশ বৃষ্টিপাত হয়। ফেনস অফ ইস্ট অ্যাঞ্জেলিয়া এবং সেভিলিতে বৃষ্টিপাতের পরিমাণ একই রকম।
কেন্দ্রীয় লোকোমোটিভ কারখানা

কেন্দ্রীয় লোকোমোটিভ কারখানা (সংক্ষেপে: কেলোকা) বাংলাদেশের একটি লোকোমোটিভ কারখানা, যেখানে বাংলাদেশের মিটারগেজ ও ব্রডগেজ ডিজেল লোকোমোটিভ রক্ষণাবেক্ষণ ও ভারী সংস্কারের কাজ করা হয়। এই কারখানাটি দিনাজপুর জেলার পার্বতীপুর উপজেলার পার্বতীপুর রেলওয়ে স্টেশনের অদূরে পার্বতীপুর-সৈয়দপুর আঞ্চলিক মহাসড়কের পাশে অবস্থিত। এটি বাংলাদেশের প্রধান ও সর্ববৃহৎ লোকোমোটিভ কারখানা।
১৯৯২ সালের ১৪ই মে ২০৩ কোটি টাকা ব্যয়ে কেন্দ্রীয় লোকোমোটিভ কারখানা স্থাপিত হয়। কারখানায় যান্ত্রিক, বৈদ্যুতিক, নিরাপত্তা, স্বাস্থ্য ও স্টোরসহ ১১টি বিভাগ রয়েছে। এসব বিভাগের বরাদ্দ মোট জনবলের সংখ্যা ৫৪৫ জন। তবে ২০১৯ সালের হিসাবে কর্মরত আছেন মাত্র ২৩৬ জন। আর শূন্য পদ রয়েছে ৩০৯টি। এই কারখানার বর্তমান প্রধান নির্বাহী (সিএক্স) শাহ সুফী নুর মোহাম্মদ।
এই কারখানায় প্রতি ৬ বছর অন্তর চলমান প্রত্যেক লোকোমোটিভের ভারী মেরামত (জেনারেল ওভারহোলিং বা জিওএইচ) এবং দূর্ঘটনায় কবলিত বা ত্রুটিযুক্ত লোকোমোটিভের বিশেষ মেরামত করা হয়।
২০১৬ সালের ৭ অক্টোবর পারাবত এক্সপ্রেসের সাথে থাকা ২৯০০ ক্লাসের লোকোমোটিভ ২৯৩৩ হবিগঞ্জের মাধবপুরে নোয়াপাড়া রেলওয়ে স্টেশনে লাইনচ্যুত হয়। এতে সেই লোকোমোটিভের জ্বালানী ট্যাংকারে আগুন লেগে একটি বিরাট অংশ পুড়ে যায়। এতে করে লোকোমোটিভটি চলার পুরোপুরি অযোগ্য হয়ে পরে। প্রায় দীর্ঘ ৩ বছর পাহাড়তলী ডিজেল কারখানায় পড়ে থাকার পর ২০১৯ সালের ১৫ই মে একে কেন্দ্রীয় লোকোমোটিভ কারখানায় পাঠানো হয়। ৩ কোটি টাকা ব্যয়ে দীর্ঘ ৮ মাস এই লোকোমোটিভকে মেরামত করে পুনরায় সচল ও ব্যবহারের উপযোগী করে তোলা হয়। এই ঘটনাটিকে কেন্দ্রীয় লোকোমোটিভ কারখানার একটি উল্লেখযোগ্য সফলতা হিসেবে দেখা হয়।
সমরেন্দ্র নারায়ণ দেব

সমরেন্দ্র নারায়ণ দেব (: ) আসামের একজন বিখ্যাত চলচ্চিত্র পরিচালক। ১৯৭১ সালে তিনি অরণ্য নামক চলচ্চিত্রের মাধ্যমে অসমীয়া চলচ্চিত্র জগতে প্রবেশ করেন। তিনি সর্বমোট ৫টি চলচ্চিত্র পরিচালনা করেছেন। ১৯৭১ সালে তিনি অরণ্য নামক চলচ্চিত্রের জন্য শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছেন। 
সমরেন্দ্র নারায়ণ দেব সর্বমোট ৫টি চলচ্চিত্র পরিচালনা করেছেন
সত্য চৌধুরী

সত্য চৌধুরী (১৭ সেপ্টেম্বর ১৯১৮ – ৫ ডিসেম্বর ১৯৯৩) ছিলেন কিংবদন্তি বাঙালি সঙ্গীতশিল্পী, সঙ্গীত পরিচালক ও সুরকার। "পৃথিবী আমারে চায়,রেখো না বেঁধে আমায়" - গানটি গেয়ে তিনি খ্যাতির শিখরে পৌঁছে গিয়েছিলেন। শুধু গানই করেননি, অভিনয় করেছেন, করেছেন আকাশবাণীতে ঘোষকের কাজও।  
সত্য চৌধুরীর জন্ম ব্রিটিশ ভারতের কলকাতার ৩১ নম্বর গ্রে স্ট্রীটে। পিতা যতীন্দ্রমোহন চৌধুরী ছিলেন কলকাতা হাইকোর্টের অ্যাডভোকেট। মাতা বিমলাদেবী। পিতার আদি নিবাস ছিল বাংলাদেশের রাজশাহী জেলার মাদারীপুর গ্রামে। সত্য চৌধুরীর দেড় বছর বয়সে তারা চলে আসেন মামার বাড়ির কাছে ল্যান্সডাউনে। প্রথমে পড়াশোনা শুরু পদ্মপুকুর ইনস্টিটিউশনে ও পরে মিত্র ইনস্টিটিউশনে। সেখান থেকে ম্যাট্রিক পাশ করেন। স্নাতক হন আশুতোষ কলেজ থেকে। তবে ছোটবেলা থেকেই পড়াশোনায় তিনি অমনযোগীই ছিলেন। গানের প্রতি তার আকর্ষণ ছিল প্রবল।
সত্য চৌধুরী র বাড়িতে ছিল সাঙ্গীতিক আবহাওয়া। পিতা-মাতা-কাকা-জ্যাঠা সকলেই গান করতেন। মায়ের মামা ছিলেন দিলীপকুমার রায়। তাই ছোটথেকেই তাদের গান শুনে শুনে স্বাভাবিকভাবেই কিছুটা রপ্ত হয়েছিলেন। তবে শিল্পীজীবনের শুরুতে কৃষ্ণচন্দ্র দে, রাইচাঁদ বড়াল, শচীন দেববর্মণ প্রমুখের শিষ্য ছিলেন। ১৯২৭ খ্রিস্টাব্দে তিনি তার রাজশাহীর এক জ্যাঠামশাই অশোকচন্দ্র চৌধুরীর মাধ্যমে পরিচিত হন বিদ্রোহী কবি কাজী নজরুল ইসলামের সঙ্গে। কবির সান্নিধ্য ছিল সত্য চৌধুরীর জীবনে এক পরম সৌভাগ্য। তার তত্ত্বাবধানে তিনি বহু গান রেকর্ড করেছেন। তার মধ্যে 'চীন ভারত মিলেছে', 'দুর্গম গিরি কান্তার মরু', 'সঙ্ঘশরণ তীর্থযাত্রা পথে' প্রভৃতি গান এককালে লোকের মুখে মুখে ফিরত। সত্য চৌধুরী ১৯৩৬ খ্রিস্টাব্দ থেকে ১৯৪১ খ্রিস্টাব্দ পর্যন্ত গান শেখেন। ভারতীয় শাস্ত্রীয় সঙ্গীতও লঘু শাস্ত্রীয় সঙ্গীত শিক্ষা করেন দবীর খান, মেহেদি হোসেন খান ও বিষ্ণুপুর ঘরানার পণ্ডিত জ্ঞানেন্দ্রপ্রসাদ গোস্বামীর এক শিষ্য ফণিভূষণ গঙ্গোপাধ্যায়ের কাছে।
১৯৩৭ খ্রিস্টাব্দে আকাশবাণীতে যোগ দেন এবং ঘোষকে হিসাবে কাজ করেন ১৯৭৬ খ্রিস্টাব্দ পর্যন্ত। ওই সময়েই হিন্দুস্থান রেকর্ড থেকে তার প্রথম গানের রেকর্ড প্রকাশিত হয় বিমল মিত্রের লেখা দুটি গান - 'আজি শরত চাঁদের তিথিতে' ও 'শিউলি ঝরা অঙ্গন পথে'। ১৯৪১ খ্রিস্টাব্দে তিনি "জয়দেব" ছায়াছবিতে কণ্ঠ দেন। প্রায় শতাধিক ছবিতে তিনি গান গেয়েছেন। সুদর্শন নায়কের ভূমিকায় অভিনয় করেছেন "রাঙামাটি" ছায়াছবিতে। তবে তিনি বহু নজরুলগীতিকে স্মরণীয় করে গেছেন। নজরুল অসুস্থ হবার পর থেকে তার কবিতায় তিনি ও কমল দাশগুপ্ত সুরারোপ করেছিলেন। তার সুরে 'হে গোবিন্দ রাখো চরণে' উল্লেখযোগ্য।, 'মোরা আর জনমে হংস মিথুন' গানটির সুরকার ছিলেন গিরিণ চক্রবর্তী (রেকর্ড নং জিই ২৭০১) তবে 'হে প্রবল দর্পহারি'(রেকর্ড নং এন৩১২৪২) গানটির সুরসৃষ্টি তিনি নিজে করেছিলেন। তার স্বকণ্ঠে গাওয়া কালজয়ী গানগুলি হল -
সত্য চৌধুরী আবদুল আহাদের তত্ত্বাবধানে রবীন্দ্র সংগীতের রেকর্ড করেছিলেন। সেগুলি হল -
অকৃতদার সত্য চৌধুরী জীবনসায়াহ্নে স্বেচ্ছা-নির্বাসন বেছে নিয়েছিলেন। অবশ্য কিছু উৎসাহী ছাত্র-ছাত্রী সেসময়ে তার কাছে আসতেন। ১৯৯৩ খ্রিস্টাব্দের ৫ই ডিসেম্বর তিনি পরলোক গমন করেন।
টেনেট (চলচ্চিত্র)

টেনেট () ২০২০ সালের বিজ্ঞান কল্পকাহিনী অ্যাকশন-থ্রিলার চলচ্চিত্র। এটি রচনা ও পরিচালনা করেছেন ক্রিস্টোফার নোলান, যিনি এমা থমাসের সয়্গে চলচ্চিত্রটি সহ-প্রযোজনা করেছেন। যুক্তরাজ্য এবং মার্কিন যুক্তরাষ্ট্রের সহ-প্রযোজনায় নির্মিত চলচ্চিত্রে অভিনয় করেছেন জন ডেভিড ওয়াশিংটন, রবার্ট প্যাটিনসন, এলিজাবেথ ডেবিকি, ডিম্পল কপাড়িয়া, মাইকেল কেইন এবং কেনেথ ব্র্যানা। চলচ্চিত্রের কাাহিনী একটি গোপন প্রতিনিধিকে (ওয়াশিংটন) অনুসরণ করে কারণ তিনি তৃতীয় বিশ্বযুদ্ধ প্রতিহত করতে সময়ের প্রবাহকে হেরফের করেন।
এক দশক ধরে "টেনেট"র কেন্দ্রীয় ধারণাগুলি নিয়ে আলোচনার পরে চিত্রনাট্য রচনায় নোলান পাঁচ বছরেরও বেশি সময় নিয়েছিলেন। ২০১৯ সালের মার্চে এর কাস্টিং শুরু হয়েছিল, এবং মে মাসে ডেনমার্ক, এস্তোনিয়া, ভারত, ইতালি, নরওয়ে, যুক্তরাজ্য, এবং মার্কিন যুক্তরাষ্ট্রের বিভিন্ন স্থানে প্রধান চিত্রগ্রহণের কাজ শুরু হয়েছিল। চিত্রগ্রাহক হইতে ভান হইতেমা দৃশ্যধারণে ৭০ মিমি এবং আইএমএক্স ব্যবহার করেছিলেন। সময় হেরফেরের দৃশ্যগুলি সামনে-পেছনে উভয় দিকেই ধারণ করা হয়েছিল। এতে একশো জলযান সহ কয়েক হাজার এক্সট্রা ব্যবহার করা হয়েছে।
কোভিড-১৯ মহামারীর কারণে তিনবার বিলম্বিত হবার পর, "টেনেট" ২০২০ সালের ২৬ আগস্ট যুক্তরাজ্যে, এবং ৩ সেপ্টেম্বর মার্কিন যুক্তরাষ্ট্রে আইএমএক্স, ৩৫ মিমি এবং ৭০ মিমি সংস্করণে মৃক্তি পায়। মহামারীর পরে এটি ছিল হলিউডের প্রথম টেন্ট-পোল এবং বিশ্বজুড়ে মিলিয়ন ডলার আয় করে এটি ২০২০ সালের চতুর্থ সর্বোচ্চ-উপার্জনকারী চলচ্চিত্র হিসেবে বিবেচিত হয়েছে। তবে এর ব্যয়বহুল উৎপাদন এবং বিপণনের ব্যায়ের কারণেও এটি সম আয়-ব্যায় পেরোতে ব্যর্থ হয়েছিল, পরিবেশক ওয়ার্নার ব্রস. পিকচার্সকে মিলিয়নের ক্ষতি হয়েছিল। চলচ্চিত্রটি সমালোচকদের কাছ থেকে সাধারণত ইতিবাচক পর্যালোচনা পেয়েছিল, যারা অভিনয়, নির্মাণ ব্যয় এবং চাক্ষুস দৃশ্যের প্রশংসা করেছিল, যদিও কিছু বিভ্রান্তিকর প্লট এবং শব্দ মিশ্রণের সমালোচনা করা হয়েছে।
একজন সিআইএ প্রতিনিধী, "অধিবক্তা", কিয়েভ অপেরা হাউসে একটি আন্ডারকভার অপারেশনে অংশ নেয়। সেখানে একজন মুখোশধারী সৈনিক একটি স্বতন্ত্র লাল ট্রিনকেট মাধ্যমে তার জীবন রক্ষা করে। একটি নিদর্শন জব্দ করার পরে, অধিবক্তা ভাড়াটেদের দ্বারা সে বন্দী হয়। সায়ানাইড সেবনের আগ পর্যন্ত সে নির্যাতন সহ্য করে। জ্ঞান ফেরার পর জানতে পারে যে সায়ানাইড ছিল তার আনুগত্যের একটি পরীক্ষা; তার দল মারা গেছে এবং নিদর্শনগুলিও হারিয়ে গেছে।
টেনেট নামে একটি গোপন সংস্থা এই অধিবক্তা নিযুক্ত করে। তাদের বিজ্ঞানী তাকে "উল্টানো" রুদ্ধতাপ সহ বুলেট এবং অন্যান্য বস্তু দেখায় যা তাদের সময়ের সাথে পিছনে যেতে সক্ষম। তিনি বলেন যে তারা ভবিষ্যতের তৈরি ("আগত যুদ্ধের প্রতিরূপ"), এবং একটি অস্ত্র রয়েছে যা অতীতকে মুছে ফেলতে পারে। একটি স্থানীয় যোগাযোগের সহায়তায়, নিল ও অধিবক্তা অস্ত্র ব্যবসায়ী প্রিয়া সিংয়ের নিকট বুলেটটি আবিষ্কার করে। তিনি আবিষ্কার করেন যে প্রিয়া টেনেটের সদস্য। রুশ অলিগ্রাচ আন্দ্রেই স্যাটার কর্তৃক তার বুলেটগুলি ক্রয় করা হয়েছিল, এবং তারপরে সময়-উল্টোদিকে পাঠানো হয়।
সেরাম দ্বীপ

সেরাম দ্বীপ (আগে সেরান অথবা সেরাং নামেও ডাকা হতো) ইন্দোনেশিয়ার মালুকু রাজ্যের প্রধান এবং সবচেয়ে বড় দ্বীপ। যদিও একই রাজ্যে আম্বন দ্বীপের যথেষ্ট ঐতিহাসিক গুরুত্ব রয়েছে। তবুও আম্বন দ্বীপ প্রধান দ্বীপ নয়। তাছাড়াও এটি ছোট আকৃতির দ্বীপ। আম্বন দ্বীপের উত্তর দিকে সেরাম দ্বীপের অবস্থান। সেরাম দ্বীপের আশপাশে আরো কিছু দ্বীপ রয়েছে যেমন হারুকু, নুসালাউত, বান্ডা এবং সাপুয়ারা।
দ্বীপটির পুরোটাই পর্বত শ্রেণী দ্বারা আবৃত। সবচেয়ে বড় পর্বতটির নাম বিনাইয়া। আর এটি ঘন অতিবৃষ্টি অরণ্য দিয়ে আবৃত। সেরাম দ্বীপ যে জায়গায় অবস্থিত সেই জায়গাটিকে পৃথিবীর সবচেয়ে জটিল জায়গাগুলোর একটি বলা হয়। কারণ ঠিক এই জায়গাতেই অনেকগুলো টেকটোনিক মাইক্রোপ্লেট একসাথে এসে যুক্ত হয়েছে। দ্বীপটির সওয়াই পর্বতের হাতু সাকা নামে একটি গুহা রয়েছে। এই গুহাটি ইন্দোনেশিয়ার সবচেয়ে গভীরতম গুহা (-৩৮৮ মি)। আবার দ্বীপটির উত্তর সৈকতের কাছে, তানিওয়েল জেলাতে, সাপালেয়া নামে একটি ভূগর্ভস্থ নদী রয়েছে। এটি পৃথিবীর সবচেয়ে বড় ভূগর্ভস্থ নদী।
২০১০ সালের আদমশুমারী অনুযায়ী দ্বীপটির জনসংখ্যা ছিল ৪,৩৪,১১৩ জন।
সেরাম দ্বীপে অনেক প্রজাতির পাখির বসবাস লক্ষ্য করা গেছে। দ্বীপটিতে প্রায় ১১৭ প্রজাতির পাখি রয়েছে। এর মধ্যে ১৪ টি প্রজাতির পাখি শুধুমাত্র এই দ্বীপটিতেই পাওয়া যায়।
এই দ্বীপে বেশ কিছু স্তন্যপায়ী প্রাণী দেখতে পাওয়া যায়। এর মধ্যে ঘর নেঙটি ইঁদুর এবং অস্ট্রেলিয়ার মারসুপিয়ালস অন্যতম। দ্বীপটির পর্বতশ্রেণীতে ৩৮ প্রজাতির স্তন্যপায়ী প্রাণী খুঁজে পাওয়া গেছে। এর মধ্যে ৯টি প্রজাতি শুধুমাত্র এই দ্বীপটিতেই পাওয়া যায়।
দ্বীপটির বিভিন্ন নদীতে লোনা পানির কুমিরের অস্তিত্ব খুঁজে পাওয়া যায়। বিশেষ করে সালাওয়াই নদীতেও এ জাতীয় কুমির খুঁজে পাওয়া গেছে।
১৯৯৭ সালে দ্বীপটির পূর্বাঞ্চলে মানুসেলা জাতীয় উদ্যান প্রতিষ্ঠা করা হয়। এর আয়তন ১৮৯০ বর্গ কিলোমিটার। যা দ্বীপটির মোট আয়তনের ১১%।
সেরাম দ্বীপটি মালুকু রাজ্যের অন্তর্গত। দ্বীপটিকে মোট তিনটি প্রধান প্রসাশনিক অঞ্চলে ভাগ করা হয়েছে। একটি হচ্ছে পশ্চিম সেরাম। এর রাজধানীর নাম দেতারান হুনিপপু। ২০০৩ সালে এর জনসংখ্যা ছিল ১৪০৬৫৭। দ্বিতীয় প্রশাসনিক অঞ্চলটির নাম পূর্বাঞ্চলীয় সেরাম। এর রাজধানীর নাম দেতারান হুনিমোয়া। ২০০৩ সালে এর জনসংখ্যা ছিল ৭৮৩৩৬। দ্বীপটির মধ্যখানে অবস্থিত কেন্দ্রীয় মালুকু প্রশাসনিক অঞ্চল। এর রাজধানীর নাম মাসোহি। সেরাম দ্বীপের আশপাশে আরো ক্ষুদ্রাকৃতি দ্বীপও এর অংশবিশেষ।
প্রাচীনকালে সেরামের বসবাসরত মানুষ প্রকৃতিপূজাতেই বিশ্বাস করত। বাইরের মানুষের আগমন কিংবা ধর্মান্তরিত হওয়ার কারণে হোক, বর্তমানে সেরামের বেশিরভাগ মানুষ হয় খ্রিস্টান নয়তো বোদ্ধ। ১৯৯৮ সালে ধর্মীয় দাঙ্গার কারণে এখানে প্রায় দশ হাজার মানুষ ঘরছাড়া হয়। ২০০২ সালে দ্বিতীয় মালিনো ক্ষমতায় আসার পর পরিস্থিতি ঠান্ডা হয়। সেরামে ধর্মীয় কারণে দাঙ্গা-হাঙ্গামা খুব একটা ছিল না। তবে মাসোহি শহরে খ্রিস্টান এবং মুসলিমদের মধ্যে বিদ্বেষ ছিল। এছাড়াও এই দ্বীপে মানুসেলা উপজাতীদের মধ্যে ৭০০০ মানুষ হিন্দু ধর্মে বিশ্বাস করে।
নারিকেলের শুষ্ক আঁশ, রজন, সাগো এবং মাছ এই দ্বীপের প্রধান উৎপাদন সামগ্রী। দীপের উত্তর-পূর্ব দিকে তেল উৎপাদন করা হয়। ২০০৬ সাল পর্যন্ত কে ইউএফপইসি তেল উৎপাদন করতো। পরবর্তীতে সিটিক সেরাম এনার্জি এই দায়িত্ব গ্রহণ করে। ২০১০ সাল পর্যন্ত দ্বীপটিতে প্রায় ৯৭ লক্ষ ব্যারেল তেল সংরক্ষিত ছিল।
মৌলামাইন

মৌলামাইন (মাউলামিয়াং নামেও ডাকা হতো; ; ; ), মায়ানমারের চতুর্থ বৃহত্তম শহর। এটি মৌলমেইন নামেও পরিচিত ছিল। এটি ইয়াংগুন থেকে ৩০০ কিমি দক্ষিণ-পূর্ব দিকে অবস্থিত। থাটন থেকে ৭০ কিমি দক্ষিণে অবস্থিত। থানলুইন নদীর মুখেই শহরটি অবস্থিত। এই শহরটি মায়ানমারের মন রাজ্যের রাজধানী এবং সবচেয়ে বড় শহর। এছাড়াও মায়ানমারের পূর্বাঞ্চলের সবচেয়ে বড় সমুদ্র বন্দর এই শহরে অবস্থিত।
মৌলামাইন নামটি এসেছে মন ভাষার মৌলমেইন শব্দ থেকে। মৌলমেইন শব্দটির অর্থ হচ্ছে কানা/এক-চোখ অন্ধ। কথিত আছে, একদা এখানে একজন মন রাজা ছিলেন যার কপালে আরেকটি চোখ ছিল, অর্থাৎ তার তিনটি চোখ ছিল। এই বাড়তি চোখ দিয়ে তিনি আশপাশের রাজ্যে কি হচ্ছে তা দেখতে পারতেন। পার্শবর্তী একটি রাজ্যের রাজা তার মেয়েকে তার সাথে বিয়ে দেন। এবং তিনি মেয়ের মাধ্যমে কৌশলে তার তৃতীয় চোখ নষ্ট করে দেন।
১৯ শতকের প্রমাণাদি থেকে এটা জানা যায় যে, এই জায়গাটিকে আগে মৌলমাইন বা মোলমাইন নামেও ডাকা হতো। মৌলমেইনে বসবাস করা মানুষদের বলা হতো মৌলমেনিয়ান।
মৌলামাইনে বিভিন্ন ধর্মের লোক বসবাস করে। তবে মন মানুষের সংখ্যাই বেশি যারা বৌদ্ধ ধর্মালম্বী। ব্রিটিশরা এবং আমেরিকা থেকে আগত মিশনারীরা এখানে খ্রিস্ট ধর্মের আবির্ভাব ঘটায়। তাই এখানে গির্জা, মন্দির, মসজিদ এমনকি আমেরিকার কিছু সংস্কৃতির ছোঁয়াও পাওয়া যায়।
উত্তর আমেরিকা থেকে প্রথম ককেশিয়ান প্রটেস্টেন্ট মিশনারী ছিলেন আডোনিরাম জাডসন। তিনি ১৮২৭ সালে এখানে প্রথম ব্যাপ্টিস্ট গির্জা তৈরি করেন। যদিও গির্জায় মন সংস্কৃতির বেশ খানিকটা ছাপ লক্ষ্য করা যায়। ২০১৫ সালে মিয়ানমারের যুক্তরাষ্ট্র দূতাবাস গির্জাটিকে পুনরায় সংস্কার করার জন্য ডাব্লিও এম এফ কে ১২৫০০ ডলার প্রদান করেন।
মৌলামাইনে রয়েছে মন স্টেট কালচালার জাদুঘর। এখানে মন মানুষ এবং একসময় থাকা কংবং রাণীর জিনিসপত্র রয়েছে।
মৌলামাইনে ১৩ টী সরকারি বিদ্যালয় রয়েছে, দুটি ইনস্টিটিউশন রয়েছে এবং তিনটি বিশ্ববিদ্যালয় রয়েছে।
মৌলামাইন বিশ্ববিদ্যালয় প্রতিষ্ঠিত হয় ১৯৫৩ সালে। মিয়ানমারের দক্ষিণ পূর্বাঞ্চলের প্রধান বিশ্ববিদ্যালয়গুলোর মধ্যে এটি একটি। কলা এবং বিজ্ঞানের বিষয়গুলোতে এটি স্নাতক এবং স্নাতকোত্তর ডিগ্রি প্রদান করে থাকে। কলা এবং বিজ্ঞান বিশ্ববিদ্যালয় হিসেবে এটি মিয়ানমারের তৃতীয় বিশ্ববিদ্যালয়। প্রথম বিশ্ববিদ্যালয় ছিল ইয়াংগুন বিশ্ববিদ্যালয় এবং দ্বিতীয় বিশ্ববিদ্যালয় ছিল মানডালা বিশ্ববিদ্যালয়। মিয়ানমারের খুব কম বিশ্ববিদ্যালয়ে সামুদ্রিক বিজ্ঞান বিষয়ে পড়ানো হয়। এর মধ্যে মৌলামাইন বিশ্ববিদ্যালয় অন্যতম। সেটসিতে এর একটি গবেষণাগার রয়েছে, মৌলামাইন শহর থেকে গবেষণাগারটির দুরত্ব প্রায় ৮৩ কিলোমিটার। মিয়ানমারে এ ধরনের গবেষণাগার এটাই প্রথম। মিয়ানমার কারিগরি বিশ্ববিদ্যালয় কারিগরি এবং প্রকৌশল বিষয়ে পড়িয়ে থাকে। মৌলামাইন শহরে ইয়েজিন কৃষি বিশ্ববিদ্যালয় নামে একটি কৃষি বিশ্ববিদ্যালয় রয়েছে। কৃষি মন্ত্রণালয় দ্বারা এটি পরিচালিত হয়। মৌলামাইন এডুকেশন কলেজ এবং মৌলামাইন ইনস্টিটিউট শহরের ভেতরেই অবস্থিত।
১৮৬০ সালে এই শহরে দে লা সাল্লে ব্রাদার্স সেইন্ট প্যাট্রিক স্কুল প্রতিষ্ঠা করে। শিন মাহা বৌদ্ধঘোষা ন্যাশনাল স্কুল ১৮৯৯ সালে প্রতিষ্ঠিত হয়।
এখানের মং শা ল ছিলেন প্রথম কোন বার্মিজ ছাত্র যিনি পশ্চিমা বিশ্বে পড়াশুনা করতে যান। ১৮৬৪ সালে বাকনেল বিশ্ববিদ্যালয় থেকে তিনি ওষধি বিদ্যায় ডিগ্রি অর্জন করেন।
মৌলামাইনের প্রধান স্টেডিয়াম ইয়ামানিয়া স্টেডিয়াম যা ১০০০০ দর্শক ধারণ করতে পারে। সাউদার্ন মিয়ানমার এফ সি এওং মিয়ানমার ন্যাশনাল লিগ ফুটবল ক্লাব এই স্টেডিয়ামটি ব্যবহার করে।
প্রেরিতগণ

প্রেরিতগণ (, , , ; প্রেরিতবর্গ, বারো প্রেরিত, বারো শিষ্য বা শুধু বারো নামেও পরিচিত) ছিলেন খ্রীষ্টীয় ধর্মতত্ত্ব ও মণ্ডলীতত্ত্বে নূতন নিয়ম অনুসারে যীশুর প্রাথমিক শিষ্যগণ। খ্রীষ্টীয় ধর্মতত্ত্বের পাশাপাশি ইসলামি ধর্মতত্ত্বও পবিত্র কোরআন অনুসারে প্রেরিতদের হাওয়ারি () হিসেবে স্বীকৃতি দেয়। খ্রীষ্টীয় ১ম শতাব্দীতে যীশুর জীবন ও পরিচর্যার সময় প্রেরিতগণ ছিলেন তাঁর সবচেয়ে কাছের অনুসারী এবং যীশুর সুসমাচারের বাণীর প্রারম্ভিক শিক্ষক।
চারটি আনুশাসনিক সুসমাচার অনুসারে বারো প্রেরিত হলেন:
প্রেরিতগণকে নিযুক্তকরণ হল যীশুর পরিচর্যার একটি পর্ব যা সকল সংক্ষেপিত সুসমাচারে আবির্ভূত হয়: মথি ১০:১–৪, মার্ক ৩:১৩–১৯ ও লূক ৬:১২–১৬। এটি যীশুর শিষ্যদের মধ্য থেকে দ্বাদশ প্রেরিতের প্রাথমিক মনোনয়নকে নির্দেশ করে।
সাধু লূক লিখিত সুসমাচার অনুসারে:
সাধু মথি লিখিত সুসমাচারে এই ঘটনাটি যীশু কর্তৃক একজন শুষ্কহস্ত লোককে আরোগ্যদানের অলৌকিক কাজটির কিছুক্ষণ পূর্বে সংঘটিত হয়। সাধু মার্ক ও লূক লিখিত সুসমাচারে এটি যীশুর অলৌকিক কার্যাবলির পরে অনুষ্ঠিত হয়।
পাতিরামানল

পাতিরামানল () দক্ষিণ ভারতে অবস্থিত কেরালা রাজ্যের আলেপ্পি জেলার মুহাম্মা পঞ্চায়েতের অন্তর্গত একটি ছোট্ট দ্বীপ। পাতিরামানল বা স্থানীয় বানানে "পাতিরামণল" অর্থ মধ্যরাতের বালিয়াড়ি। হ্রদের উভয় দিকের এবং দ্বীপসহ উপকূল বরাবর দৃশ্যপটগুলি মনোরম। এটিবিশ্বের বিভিন্ন স্থানে মূলত হিমালয় পার্বত্য অঞ্চল এবং সাইবেরিয়া অঞ্চল থেকে আগত বহু বিরল প্রজাতির পরিযায়ী পাখির আগমন স্থল।
পাতিরামানল দ্বীপটির আয়তন মাত্র ২৮.৫০৫ হেক্টর। মুহাম্মা নৌজেটি থেকে জলপথে ১.৫ কিলোমিটার এবং আলেপ্পি থেকে জলপথে ১৩ কিলোমিটার দূরে এই দ্বীপটি অবস্থিত। দ্বীপে অবস্থিত জেটি থেকে বেকার বাংলা ৫ কিলোমিটার এবং কুমারকম ৪ কিলোমিটার উত্তর-পশ্চিম দিকে অবস্থিত।
দ্বীপটি ("অনন্ত পদ্মনাভন তোপ্পু" নামেও পরিচিত)বিংশ শতাব্দীর সত্তরের দশক অবধি তাইমট্টতিল পরিবারের নিজস্ব সম্পত্তির সম্পত্তির অংশ ছিলো৷ তার পূর্বে এটি কোচির ভীমজি দেবজি ট্রাস্ট থেকে চেবলিয়ার এসিএম অন্ত্রপের ক্রয় করেছিলেন৷ ১৯৭৯ খ্রিস্টাব্দে জোরপূর্বক ভূমি সংস্কার আইন বলবৎ হলেএকটি ব্যক্তিগত মালিকানা থেকে সরকারি মালিকানাধীন হয়। জমির মালিকানার সর্বোচ্চ সীমা অতিক্রমের পর এই অঞ্চল উদ্বৃত্ত হিসেবে সরকারের হাতে তুলে দেওয়া হয়৷ পরে এটি পর্যটন দপ্তরকে হস্তান্তরিত করা হয় এবং এটির বেসরকারিকরণ ও প্রতারণা সংক্রান্ত বিষয়গুলি বিবেচনাধীন। দ্বীপটি বর্তমানে জনবসতিহীন। বিংশ শতাব্দীর সত্তরের দশক অব্দি ছুটি শ্রমিক পরিবারের এই দ্বীপে বাস করতেন, পরবর্তীকালে তাদের মুহাম্মা পঞ্চায়েতের অন্তর্গত মূল ভূখণ্ডের অন্যত্র পুনর্বাসন দেওয়া হয়। 
দ্বীপটি ভেম্বনাড় হ্রদের অবস্থিত। এটির স্থানাঙ্ক ।
আলেপ্পি শহর থেকে দ্বীপটিতে যেতে মোটর বোটে দেড়ঘণ্টা এবং স্পীড বোটে আধঘণ্টা লাগে৷ পর্যটকরা মুহাম্মা - কুমারকম নৌপরিষেবা ব্যবহার করেও এখানে আসতে পারতেন কিন্তু বর্তমানে কেরল রাজ্য জল পরিবহন দপ্তরের নৌকাগুলি পাতিরামানলে ঘাঁটি বাঁধে না৷ কুমারকম থেকে পাতিরামানলে যেতে প্রায় ৪০ মিনিট লাগে৷ তবে এই দ্বীপে আসতে ভেম্বনাড় হ্রদ অতিবাহিত করার অংশটি সবচেয়ে দৃষ্টিনন্দন অভিজ্ঞতা৷ পাতিরামানলে আসার সবচেয়ে সুগম পথ কায়িপ্পুরম জেটি থেকে নৌকা ভাড়া করে এখানে আসা৷ এই কায়িপ্পুরম জংশন থেকে দ্বীপটি আলেপ্পি-তণীর্মুখম সড়কের ওপর মাত্র ১ কিলোমিটার পূর্বে অবস্থিত৷
নিকটবর্তী রেলওয়ে স্টেশন : আলেপ্পি
নিকটবর্তী বিমানবন্দর : কোচিন আন্তর্জাতিক বিমানবন্দর, যা ৮৫ কিলোমিটার উত্তরে এবং তিরুবনন্তপুরম আন্তর্জাতিক বিমানবন্দর, যা ১৫০ কিলোমিটার দক্ষিণে অবস্থিত৷
দ্বীপটি থেকে পক্ষীদর্শন বেশ রোমহর্ষক৷ এটি ৯১টি প্রজাতির স্থানীয় এবং প্রায় ৫০ প্রজাতির পরিযায়ী পাখির চারণস্থল৷ এখানে উত্তুরে ল্যাঞ্জাহাঁস, পাতি তিলিহাঁস, নিশি বক, পানকৌড়ি, গয়ার, দেশি পানকৌড়ি, বেগুনী বক, গাংচিল, টার্ন, বড়ো বক, জল বক, গো বক, দেশি কানিবক, ছোট বগা, জল ময়ূর, দল পিপি, মেঘহও মাছরাঙা, কোড়া, শিসহাঁস, ধলা বালিহাঁস, ছোট পানকৌড়ি এবং গুঁফো টার্ন প্রভৃতি প্রজাতির পাখি দেখতে পাওয়া যায়৷ তবে বেশ কিছু পর্যটক মোনার্ক বুলবুল পাখির দেখা পেয়েছেন বলে উল্লেখ করেছেন৷
গোলাম রাব্বানী (নেত্রকোণার রাজনীতিবিদ)

গোলাম রাব্বানী বাংলাদেশের নেত্রকোণা জেলার রাজনীতিবিদ যিনি নেত্রকোণা-২ আসনের সংসদ সদস্য ছিলেন।
গোলাম রাব্বানী নেত্রকোণা জেলায় জন্মগ্রহণ করেন।
গোলাম রাব্বানী ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নেত্রকোণা-২ আসন থেকে সংসদ সদস্য নির্বাচিত হন।
শুভডাঙ্গা ইউনিয়ন

শুভডাঙ্গা বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
শুভডাঙ্গা ইউনিয়নের আয়তন ।
শুভডাঙ্গা ইউনিয়ন বাগমারা উপজেলার আওতাধীন ৯ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
২০০১ সালের আদমশুমারি অনুযায়ী শুভডাঙ্গা ইউনিয়নের মোট জনসংখ্যা ২৩৫৭৯ জন, যার মধ্যে ১২০৩০ জন পুরুষ ও ১১৫৪৯ জন মহিলা। 
২০০১ সালের আদমশুমারি অনুযায়ী শুভডাঙ্গা ইউনিয়নের সাক্ষরতার হার ৪২.৪৭%।